Los pollos algamen rápido un 80–90% del pesu d'un adultu, consiguiendo dos tercios d'esti tamañu antes d'abandonar el buecu del nial, anque darréu inda-yos tien que crecer daqué les plumes de les ales y cola p'algamar les dimensiones de los adultos.[66] Les tases de crecedera de los pollos, amás del númberu de pollos que dexen el nial sufren l'impautu del amenorgamientu de los suministros alimenticios o la climatoloxía adversa.[67]